[{"text_idx": "#000000", "text": "Kiam oni kunmetis la 1an Oficialan Aldonon al la Universala Vortaro en la unua jardeko de la pasinta jarcento, oni estis plene en la franca periodo de Esperanto, kaj oni oficialigis la radikon lazur-, kiu signifu lau\u0306 la Plena Ilustrita Vortaro: \u201cBlua koloro de la c\u0302ielo au\u0306 de Mediteraneo\u201d. De tiam estis eble paroli pri la \u201clazura marbordo\u201d kun plena felic\u0302o de c\u0302iuj parolantoj de la franca. C\u0302i tiu c\u0302ielblua marbordo estas la marbordo inter Marsejlo, Francujo, kaj G\u0302enovo, Italujo. Tie okazis la c\u0302i-jara itala Esperanto-kongreso de la 3a g\u0302is la 10a de au\u0306gusto en Castellaro (Kastelaro) apud la pli konata San Remo (Sanremo), en la itala flanko de la c\u0302ielblua marbordo sed tre proksime al Francujo.\nDiri, ke g\u0302i estis pli sukcesa ol tiu de la pasinta jaro en Mazaro, mi ne rajtas, c\u0302ar oni malpermesis tion al mi (ni ne konkurencu kun ni mem, kaj simile), sedefektive..."}]